Avis juridique important

|

32004D0100

2004/100/ΕΚ: Απόφαση του Συμβουλίου, της 26ης Ιανουαρίου 2004, σχετικά με τη θέσπιση προγράμματος δράσης για την προώθηση της συμμετοχής του ευρωπαίου πολίτη στα κοινά (Συμμετοχή του πολίτη)

Επίσημη Εφημερίδα αριθ. L 030 της 04/02/2004 σ. 0006 - 0014

Απόφαση του Συμβουλίουτης 26ης Ιανουαρίου 2004σχετικά με τη θέσπιση προγράμματος δράσης για την προώθηση της συμμετοχής του ευρωπαίου πολίτη στα κοινά (Συμμετοχή του πολίτη)(2004/100/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Η συνθήκη θεσπίζει ιθαγένεια της Ένωσης, η οποία συμπληρώνει και δεν αντικαθιστά την εθνική ιθαγένεια, και η οποία προωθείται τηρουμένης της επικουρικότητας.(2) Η Κοινότητα και τα κράτη μέλη έχουν ιδίως ως στόχους την προώθηση της απασχόλησης, τη βελτίωση των συνθηκών διαβίωσης και εργασίας, την κατάλληλη κοινωνική προστασία, την ανάπτυξη των ανθρώπινων πόρων που θα επιτρέψουν ένα υψηλό και διαρκές επίπεδο απασχόλησης και την καταπολέμηση του αποκλεισμού.(3) Η αποτελεσματική και ενιαία εφαρμογή του κοινοτικού δικαίου αποτελεί νέα προτεραιότητα, απαραίτητη για την καλή λειτουργία της εσωτερικής αγοράς. Το Ευρωπαϊκό Συμβούλιο του Τάμπερε, στις 15 και 16 Οκτωβρίου 1999, υπογράμμισε ότι ένας χώρος ελευθερίας, ασφάλειας και δικαιοσύνης θα πρέπει να βασίζεται στις αρχές τις διαφάνειας και του δημοκρατικού ελέγχου, συμπεριλαμβανομένου του ανοιχτού διαλόγου με την κοινωνία των πολιτών όσον αφορά τους στόχους και τις αρχές του χώρου αυτού. Η Ένωση των Συμβουλίων Επικρατείας και των Ανωτάτων Διοικητικών Δικαστηρίων της Ευρωπαϊκής Ένωσης προωθεί την ανταλλαγή ιδεών και εμπειριών για τα θέματα αυτά και συντονίζει και μεταφέρει στους πολίτες τις δικαστικές αποφάσεις των Συμβουλίων Επικρατείας σχετικά με το κοινοτικό δίκαιο.(4) Στο ψήφισμα της 15ης Απριλίου 1988(2), το Ευρωπαϊκό Κοινοβούλιο εκτιμά αναγκαίο να καταβληθεί μια σημαντική προσπάθεια για να ισχυροποιηθούν οι σχέσεις μεταξύ των πολιτών των διαφόρων κρατών μελών και αναφέρει ότι η συγκεκριμένη υποστήριξη των κοινοτικών οργάνων στην ανάπτυξη της αδελφοποίησης κοινοτήτων ή πόλεων στα διάφορα κράτη μέλη, είναι τόσο δικαιολογημένη όσο και ευκταία.(5) Στη δήλωση 23, το Ευρωπαϊκό Συμβούλιο στη Νίκαια τον Δεκέμβριο του 2000, αναγνωρίζει την ανάγκη βελτίωσης και παρακολούθησης της δημοκρατικής νομιμότητας και διαφάνειας της Ένωσης και των οργάνων της, προκειμένου να επιτευχθεί η μεγαλύτερη προσέγγισή τους με τους πολίτες των κρατών μελών. Η Ατζέντα Κοινωνικής Πολιτικής, η οποία εγκρίθηκε στη Νίκαια, βασίζεται σε μια νέα μορφή διακυβέρνησης στην οποία ο ρόλος του διαλόγου με την κοινωνία των πολιτών προβάλλεται ως βασικό στοιχείο για την προώθηση της συνεργασίας με την κοινωνία των πολιτών. Η Ατζέντα προβλέπει ότι οι μη κυβερνητικές οργανώσεις (ΜΚΟ), όπως η πλατφόρμα των ευρωπαϊκών ΜΚΟ του κοινωνικού τομέα, συμμετέχουν ενεργά στην εξέλιξη των πολιτικών για την κοινωνική ενσωμάτωση και την ισότητα ευκαιριών για όλους.(6) Η δήλωση του Λάκεν, η οποία προσαρτάται στα συμπεράσματα του Ευρωπαϊκού Συμβουλίου, της 14ης και 15ης Δεκεμβρίου 2001, υπογραμμίζει ότι μια από τις κύριες προκλήσεις που πρέπει να αντιμετωπίσει η Ευρωπαϊκή Ένωση είναι να επιτύχει την προσέγγιση μεταξύ των πολιτών και του ευρωπαϊκού εγχειρήματος, καθώς και των ευρωπαϊκών οργάνων.(7) Τα κονδύλια A-321, A-3020, A-3021, A-3024, Α-3026, A-3036 και B3-305 του γενικού προϋπολογισμού της Ευρωπαϊκής Ένωσης για το οικονομικό έτος 2003 και για τα προηγούμενα οικονομικά έτη απέδειξαν την αποτελεσματικότητά τους στην προώθηση σταθερού διαλόγου με τις οργανώσεις της κοινωνίας των πολιτών και με την τοπική αυτοδιοίκηση σχετικά με την ευρωπαϊκή οικοδόμηση.(8) Tο Συμβούλιο επιβεβαιώνει την πεποίθησή του ότι είναι αναγκαίο να εξακολουθήσουν να προωθούνται οι αδελφοποιήσεις πόλεων, λόγω του σημαντικού ρόλου που μπορούν να διαδραματίσουν κατά την ενίσχυση της ταυτότητας του πολίτη και της αλληλοκατανόησης των ευρωπαϊκών λαών. Τονίζει δε ότι, στα πλαίσια του πολυετούς προγράμματος, θα πρέπει να διασφαλισθεί επαρκής προϋπολογισμός και συνεχής προώθηση των αδελφοποιήσεων πόλεων, με τη μορφή που ζητεί το Ευρωπαϊκό Κοινοβούλιο κάθε χρόνο στο πλαίσιο της διαδικασίας του προϋπολογισμού. Υπογραμμίζει επίσης ότι είναι απολύτως αναγκαίο τόσο η διαδικασία αίτησης όσο και η διαχείριση των προγραμμάτων αδελφοποίησης πόλεων να είναι κατανοητές και να προσεγγίζουν τον πολίτη.(9) Στην Ένωση "η Ευρώπη μας" συμμετέχουν, με τη μορφή ομάδας μελέτης και έρευνας, προσωπικότητες που αντιπροσωπεύουν την ευρωπαϊκή κοινωνία, τον πολιτικό, κοινωνικό, οικονομικό και επιστημονικό κόσμο, ούτως ώστε η ομάδα αυτή να αποτελεί ένα σταυροδρόμι προβληματισμού και ιδεών που προωθούν μια στενότερη Ευρωπαϊκή Ένωση. Επιδιώκει έτσι ένα σκοπό γενικού ευρωπαϊκού ενδιαφέροντος.(10) Τα ιδρύματα Jean Monnet και Robert Schuman αποτελούν χώρους συνάντησης των πολιτών και αποσκοπούν στη γνωριμία των πολιτών με τις πρώτες ενέργειες και τους φορείς της ευρωπαϊκής οικοδόμησης στο πλαίσιο όπου έζησαν και εργάσθηκαν δύο από τους ιδρυτές της Ευρώπης, καθώς και στην πληροφόρηση για την Ευρώπη του σήμερα και του αύριο. Οι οργανισμοί αυτοί επιδιώκουν επομένως ένα σκοπό γενικού ευρωπαϊκού ενδιαφέροντος.(11) Το Ευρωπαϊκό Συμβούλιο για τους Πρόσφυγες και τους Εξορίστους εκπροσωπεί στην Ευρωπαϊκή Ένωση τις οργανώσεις προσφύγων και εκτοπισθέντων προωθώντας τις αρχές και τις πολιτικές που εγγράφονται στους στόχους της συνθήκης σχετικά με ζητήματα που αφορούν το άσυλο και την καταπολέμηση του κοινωνικού αποκλεισμού.(12) Ο κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων(3), στο εξής "δημοσιονομικός κανονισμός", επιβάλλει τη θέσπιση βασικής πράξης για να καλύψει αυτές τις υφιστάμενες δράσεις στήριξης.(13) Το Ευρωπαϊκό Κοινοβούλιο, το Συμβούλιο και η Επιτροπή ανέλαβαν, κατά το χρόνο της έγκρισης του δημοσιονομικού κανονισμού, να επιτύχουν τον στόχο της θέσης σε ισχύ αυτής της βασικής πράξης από το οικονομικό έτος 2004. Η Επιτροπή δεσμεύθηκε να λάβει υπόψη της τις παρατηρήσεις που εγγράφονται στον προϋπολογισμό στα πλαίσια της εκτέλεσης.(14) Η διοργανική δήλωση της 24ης Νοεμβρίου 2003 σχετικά με τις βασικές πράξεις για τη χορήγηση επιδοτήσεων του Ευρωπαϊκού Κοινοβουλίου, του Συμβουλίου και της Επιτροπής ορίζει, κατ' εξαίρεση, μεταβατικές ρήτρες σχετικά με την περίοδο επιλεξιμότητας των δαπανών για το πρόγραμμα.(15) Η διοργανική αυτή δήλωση ορίζει επίσης μεταβατικά μέτρα όσον αφορά τις επιδοτήσεις βάσει του μέρους 2 του προγράμματος για τα έτη 2004 και 2005.(16) Θα πρέπει να προβλεφθεί μια γεωγραφική κάλυψη του προγράμματος, η οποία να επεκτείνεται στα προσχωρούντα κράτη μέλη και, ενδεχομένως, για ορισμένες δράσεις, στις χώρες ΕΖΕΣ/ΕΟΧ, καθώς και στις υποψήφιες χώρες.(17) Ένα ποσό δημοσιονομικής αναφοράς, κατά την έννοια του σημείου 34 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού(4), εγγράφεται στην παρούσα απόφαση για όλη τη διάρκεια του προγράμματος, χωρίς να θίγονται οι αρμοδιότητες της αρμόδιας για τον προϋπολογισμό αρχής, όπως καθορίζονται από τη συνθήκη.(18) Τυχόν μη κοινοτική χρηματοδότηση, από κρατικούς πόρους, πρέπει να τηρεί τα άρθρα 87 και 88 της συνθήκης.(19) Οι οντότητες των οποίων οι δράσεις δεν συνάδουν προς τους στόχους της Ευρωπαϊκής Ένωσης και των κρατών μελών της στους τομείς της δημόσιας τάξης και της δημόσιας ασφάλειας, θα πρέπει να αποκλείονται από τα οφέλη του προγράμματος.(20) Η ενίσχυση που παρέχεται βάσει της παρούσας απόφασης θα πρέπει να συμβιβάζεται απολύτως προς τις αρχές της επικουρικότητας και της αναλογικότητας,ΑΠΟΦΑΣΙΖΕΙ:Άρθρο 1Στόχος του προγράμματος1. Η παρούσα απόφαση θεσπίζει κοινοτικό πρόγραμμα δράσης για τη στήριξη των φορέων που δρουν στον τομέα της ενεργού συμμετοχής του ευρωπαίου πολίτη στα κοινά και για την προώθηση δράσεων στον τομέα αυτόν.Το πρόγραμμα έχει τους ακόλουθους στόχους:α) να προωθήσει και να διαδώσει τις αξίες και τους στόχους της Ευρωπαϊκής Ένωσης·β) να συμβάλλει στην προσέγγιση των πολιτών της Ευρωπαϊκής Ένωσης και των οργάνων της και να ενθαρρύνει τους πολίτες να αναλαμβάνουν τακτικότερες επαφές με τα όργανα·γ) να συνδέσει στενά τους πολίτες με τους προβληματισμούς και τις συζητήσεις για την οικοδόμηση της Ευρωπαϊκής Ένωσης·δ) να εντείνει τις σχέσεις και τις ανταλλαγές μεταξύ πολιτών από τις χώρες που συμμετέχουν στο πρόγραμμα, κυρίως μέσω της αδελφοποίησης πόλεων·ε) να ενθαρρύνει τις πρωτοβουλίες των φορέων που συμμετέχουν στην προώθηση της ενεργού και συλλογικής συμμετοχής του πολίτη στα κοινά.2. Οι δραστηριότητες που στηρίζονται από το πρόγραμμα αποσκοπούν στη στήριξη της λειτουργίας και στην προώθηση των δράσεων των φορέων που επιδιώκουν τους στόχους του προγράμματος σύμφωνα με τα κριτήρια που προσδιορίζονται στο παράρτημα.3. Το πρόγραμμα εφαρμόζεται για την περίοδο από την 1η Ιανουαρίου 2004 έως τις 31 Δεκεμβρίου 2006.Άρθρο 2Πρόσβαση στο πρόγραμμαΟι φορείς που πληρούν τις απαιτήσεις του παραρτήματος είναι επιλέξιμοι να τύχουν κοινοτικής επιδότησης για δράση.Η σχετική δράση πρέπει να είναι σύμφωνη με τις αρχές στις οποίες στηρίζεται η κοινοτική δραστηριότητα στον τομέα της ενεργού συμμετοχής του πολίτη στα κοινά.Για να δικαιούται επιδότησης λειτουργίας στο πλαίσιο του μόνιμου προγράμματος εργασίας οργανισμού που επιδιώκει στόχο γενικού ευρωπαϊκού ενδιαφέροντος στον τομέα της ενεργού συμμετοχής του πολίτη στα κοινά ή στόχο που εγγράφεται στο πλαίσιο των δραστηριοτήτων της Ευρωπαϊκής Ένωσης στον τομέα αυτό, οι φορείς πρέπει να πληρούν τις απαιτήσεις του παραρτήματος και να διαθέτουν δομή που να τους επιτρέπει να αναλαμβάνουν δράσεις με ενδεχόμενο αντίκτυπο σε όλη την Ευρωπαϊκή Ένωση.Άρθρο 3Συμμετοχή των υπό ένταξη κρατών, των χωρών ΕΟΧ/ΕΖΕΣ και των χωρών που είναι υποψήφιες για ένταξη στην Ευρωπαϊκή ΈνωσηΣτις δράσεις που αναλαμβάνονται δυνάμει του προγράμματος μπορούν να συμμετέχουν φορείς εγκατεστημένοι:α) στα προσχωρούντα κράτη που υπέγραψαν τη συνθήκη προσχώρησης στις 16 Απριλίου 2003·β) στις χώρες ΕΟΧ/ΕΖΕΣ, σύμφωνα με τους όρους της συμφωνίας ΕΟΧ·γ) στη Ρουμανία και τη Βουλγαρία, σύμφωνα με όρους συμμετοχής οι οποίοι θα καθορισθούν βάσει των ευρωπαϊκών συμφωνιών, των πρόσθετων πρωτοκόλλων τους και των αποφάσεων των αντίστοιχων Συμβουλίων Σύνδεσης·δ) στην Τουρκία της οποίας οι όροι συμμετοχής θα καθορισθούν με τη συμφωνία-πλαίσιο μεταξύ της Ευρωπαϊκής Κοινότητας και της Δημοκρατίας της Τουρκίας για τις γενικές αρχές για τη συμμετοχή της Δημοκρατίας της Τουρκίας στα κοινοτικά προγράμματα(5).Άρθρο 4Επιλογή των δικαιούχων1. Οι επιδοτήσεις λειτουργίας σε μόνιμο πρόγραμμα εργασίας ενός φορέα που επιδιώκει στόχο γενικού ευρωπαϊκού ενδιαφέροντος στον τομέα της ενεργού συμμετοχής του πολίτη στα κοινά ή στόχο ο οποίος εγγράφεται στο πλαίσιο των δραστηριοτήτων της Ευρωπαϊκής Ένωσης στον τομέα αυτόν, χορηγείται σύμφωνα με τα συνολικά κριτήρια που αναφέρονται στο παράρτημα.2. Οι επιδοτήσεις για δράσεις που προβλέπονται στο πρόγραμμα χορηγούνται σύμφωνα με τα συνολικά κριτήρια που αναφέρονται στο παράρτημα. Η επιλογή των δράσεων γίνεται με πρόσκληση για την υποβολή προτάσεων.Άρθρο 5Χορήγηση της επιδότησηςΟι επιδοτήσεις στο πλαίσιο των διαφόρων δράσεων του προγράμματος χορηγούνται σύμφωνα με τις διατάξεις που αναφέρονται στο οικείο μέρος του παραρτήματος.Άρθρο 6Δημοσιονομικές διατάξειςΤο ποσό δημοσιονομικής αναφοράς για την εκτέλεση του παρόντος προγράμματος για το διάστημα 2004-2006 είναι 72 εκατομμύρια ευρώ.Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.Άρθρο 7Παρακολούθηση και αξιολόγησηΤο αργότερο στις 31 Δεκεμβρίου 2007, η Επιτροπή υποβάλει στο Ευρωπαϊκό Κοινοβούλιο και στο Συμβούλιο έκθεση σχετικά με την υλοποίηση των στόχων του προγράμματος. Η έκθεση αυτή βασίζεται, μεταξύ άλλων, σε εξωτερική έκθεση αξιολόγησης που πρέπει να είναι διαθέσιμη το αργότερο ως το τέλος του 2006 και η οποία αξιολογεί τουλάχιστον τη γενική συνάφεια και συνοχή του προγράμματος, την αποτελεσματικότητα της εκτέλεσής του (προετοιμασία, επιλογή, εκτέλεση των δράσεων) και τη γενική και επί μέρους αποτελεσματικότητα των διαφόρων δράσεων από την άποψη της επίτευξης των στόχων που καθορίζονται στο άρθρο 1 και στο παράρτημα.Άρθρο 8Τελικές διατάξειςΓια τις επιδοτήσεις που χορηγούνται το 2004 δυνάμει των τμημάτων 1 και 2 του παραρτήματος, θα είναι δυνατόν η περίοδος επιλεξιμότητας των δαπανών να αρχίσει την 1η Ιανουαρίου 2004, υπό τον όρο ότι οι δαπάνες δεν προηγούνται της ημερομηνίας κατά την οποία υποβλήθηκε η αίτηση επιδότησης ή της ημερομηνίας έναρξης του δημοσιονομικού έτους του δικαιούχου.Για τις επιδοτήσεις αυτές, κατ' εξαίρεση, οι συμφωνίες που αναφέρονται στο άρθρο 112 παράγραφος 2 του δημοσιονομικού κανονισμού μπορούν να υπογραφούν το αργότερο έως τις 30 Ιουνίου 2004.Άρθρο 9Έναρξη παραγωγής αποτελεσμάτωνΗ παρούσα απόφαση αρχίζει να παράγει αποτελέσματα την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Ιανουαρίου 2004.Βρυξέλλες, 26 Ιανουαρίου 2004.Για το ΣυμβούλιοΟ ΠρόεδροςB. Cowen(1) Γνώμη που διατυπώθηκε στις 20 Νοεμβρίου 2003 (δεν έχει ακόμα δημοσιευθεί στην Επίσημη Εφημερίδα).(2) ΕΕ C 122 της 9.5.1988, σ. 38.(3) ΕΕ L 248 της 16.9.2002, σ. 1.(4) EE C 172 της 18.6.1999, σ. 1· συμφωνία όπως τροποποιήθηκε από την απόφαση 2003/429/ΕΚ του Ευρωπαϊκού Κοινοβουλίου και του Συμβουλίου (ΕΕ L 147 της 14.6.2003, σ. 25).(5) ΕΕ L 61 της 2.3.2002, σ. 29.ΠΑΡΑΡΤΗΜΑ1. Δραστηριότητες για τις οποίες παρέχεται υποστήριξηΟ γενικός στόχος που καθορίζεται στο άρθρο 1 αποσκοπεί στην ενίσχυση των δραστηριοτήτων στον τομέα της ενεργού συμμετοχής του ευρωπαίου πολίτη στα κοινά προωθώντας τις δράσεις και τη λειτουργία των φορέων που εργάζονται στον τομέα αυτόν.Η υποστήριξη αυτή λαμβάνει μία από τις ακόλουθες δύο μορφές επιδότησης:- είτε επιδότηση για τη λειτουργία που αποσκοπεί στη συγχρηματοδότηση των δαπανών οι οποίες συνδέονται με το μόνιμο πρόγραμμα εργασίας ενός φορέα που επιδιώκει σκοπούς γενικού ευρωπαϊκού ενδιαφέροντος στον τομέα της ενεργού συμμετοχής του ευρωπαίου πολίτη στα κοινά ή στόχο που εγγράφεται στο πλαίσιο των δραστηριοτήτων της Ευρωπαϊκής Ένωσης στον τομέα αυτόν (μέρη 1 και 2),- είτε επιδότηση για τη συγχρηματοδότηση συγκεκριμένης δράσης στον τομέα αυτόν (μέρος 3).Οι δράσεις φορέων της κοινωνίας των πολιτών και άλλων φορέων, όπως η τοπική αυτοδιοίκηση και οι οργανισμοί της σε ευρωπαϊκό επίπεδο στον τομέα της ενεργού συμμετοχής του πολίτη στα κοινά, οι οποίες μπορούν να συμβάλλουν στην ενίσχυση και στην αποτελεσματικότητα της κοινοτικής δράσης, είναι ιδίως:- δράσεις πολυεθνικής συνεργασίας σε ευρωπαϊκό επίπεδο,- συναντήσεις και συζητήσεις μεταξύ πολιτών για θέματα ευρωπαϊκού ενδιαφέροντος, όπως οι αξίες, οι στόχοι, οι αρμοδιότητες, οι πολιτικές και τα όργανα της Ευρωπαϊκής Ένωσης,- ανεπίσημα σχέδια προβληματισμού, εκπαίδευσης και κατάρτισης,- δράσεις υπέρ της συμμετοχής και της πρωτοβουλίας των πολιτών,- ανταλλαγές μεταξύ πολιτών και των οργανώσεών τους,- διάδοση των πληροφοριών για την κοινοτική δράση,- προπαρασκευή, υποστήριξη και αξιολόγηση των επιδοτούμενων δράσεων.Οι κυριότερες δραστηριότητες της πλατφόρμας των ευρωπαϊκών ΜΚΟ του κοινωνικού τομέα είναι οι εξής:- η συμβολή στη διαμόρφωση των πολιτικών της ΕΕ για θέματα κοινού ενδιαφέροντος για τα μέλη της, ιδίως σχετικά με τα κοινωνικά δικαιώματα, τις πολιτικές και τα κοινωνικά προγράμματα της ΕΕ και με τον κοινωνικό διάλογο,- η πληροφόρηση των μελών τους για την εξέλιξη της κοινοτικής πολιτικής που τα αφορά, η διευκόλυνση της διαδικασίας του διαλόγου και η διαβούλευση των μελών τους με τα όργανα της ΕΕ και, μέσω των μελών τους, η μεταφορά αυτών των δραστηριοτήτων σε εθνική κλίμακα,- η προώθηση του διαλόγου με άλλες ομάδες που ασχολούνται με θέματα κοινού ενδιαφέροντος (κοινωνικοί εταίροι, άλλες ευρωπαϊκές ομάδες ΜΚΟ, ΜΚΟ στις υποψήφιες χώρες, κ.λπ.),- η ενίσχυση των ΜΚΟ του κοινωνικού τομέα στην ΕΕ και στις υποψήφιες χώρες, ιδίως μέσω της ανταλλαγής εμπειριών, πρακτικών και πληροφοριών μεταξύ των μελών της πλατφόρμας.Οι κυριότερες δραστηριότητες του Ευρωπαϊκού Συμβουλίου για τους Πρόσφυγες και τους Εξορίστους είναι οι εξής:- η εκπροσώπηση στην Ευρωπαϊκή Ένωση των οργανώσεων των προσφύγων, των αιτούντων άσυλο και των εκτοπισθέντων,- ο συντονισμός των θέσεων των μελών τους ως προς την Ευρωπαϊκή Ένωση,- η μετάδοση πληροφοριών για τους πρόσφυγες, τους αιτούντες άσυλο και τους εκτοπισθέντες από και προς τα ευρωπαϊκά όργανα,- η μετάδοση πληροφοριών από Ευρωπαϊκή Ένωση προς τα εθνικά συμβούλια προσφύγων και τις μη κυβερνητικών οργανώσεων,- η συμβολή στην ανταλλαγή πληροφοριών και ορθών πρακτικών,- δραστηριότητες συζήτησης και προβληματισμού για τους πρόσφυγες, τους αιτούντες άσυλο και τους εκτοπισθέντες στην Ευρώπη και για τη δράση της Ευρωπαϊκής Ένωσης υπέρ των προσώπων αυτών,- η ευαισθητοποίηση της ευρωπαϊκής κοινής γνώμης μέσω του δικτύου των οργανώσεων μελών,- προώθηση της συμμετοχής και της πρωτοβουλίας των προσφύγων, των αιτούντων άσυλο και των εκτοπισθέντων.Η Ένωση Συμβουλίων Επικρατείας και Ανώτατων Διοικητικών Δικαστηρίων της Ευρωπαϊκής Ένωσης έχει ως στόχο την προώθηση του συντονισμού και τη μεταφορά στους πολίτες των δικαστικών αποφάσεων των Συμβουλίων Επικρατείας και των Ανώτατων Διοικητικών Δικαστηρίων σχετικά με το κοινοτικό δίκαιο, καθώς και την προώθηση κοινών τεχνικών μεταφοράς και εφαρμογής του κοινοτικού δικαίου σε εθνική κλίμακα.Το πρόγραμμα καλύπτει επίσης τις δράσεις της Επιτροπής που αφορούν τη δημιουργία, την προώθηση και τη διαχείριση των "εργαστηρίων ιδεών" που δρουν στον τομέα της ενεργού συμμετοχής των πολιτών στα κοινά και της ευρωπαϊκής ολοκλήρωσης, καθώς και τη διοργάνωση σχετικών εκδηλώσεων.2. Υλοποίηση των δραστηριοτήτων για τις οποίες παρέχεται υποστήριξη2.1. Οι δραστηριότητες που διεξάγονται από τους φορείς οι οποίοι είναι επιλέξιμοι για κοινοτική χρηματοδότηση βάσει του προγράμματος, εμπίπτουν σε έναν από τους ακόλουθους τομείς:2.1.1. Μέρος 1: μόνιμα προγράμματα εργασίας των ακόλουθων φορέων, οι οποίοι επιδιώκουν στόχο γενικού ευρωπαϊκού ενδιαφέροντος στον τομέα της ενεργού συμμετοχής του ευρωπαίου πολίτη στα κοινά:- Ένωση "η Ευρώπη μας",- Ίδρυμα Jean Monnet,- Ίδρυμα Robert Schuman,- Πλατφόρμα των ευρωπαϊκών ΜΚΟ του κοινωνικού τομέα,- Ευρωπαϊκό Συμβούλιο Προσφύγων και Εξορίστων (ECRE),- Ένωση Συμβουλίων Επικρατείας και Ανωτάτων Διοικητικών Δικαστηρίων της Ευρωπαϊκής Ένωσης.2.1.2. Μέρος 2: μόνιμο πρόγραμμα εργασίας φορέα που επιδιώκει στόχο γενικού ευρωπαϊκού ενδιαφέροντος στον τομέα της ενεργού συμμετοχής του πολίτη στα κοινά ή στόχο που εγγράφεται στο πλαίσιο της πολιτικής της Ευρωπαϊκής Ένωσης στον τομέα αυτόν.Αυτό μπορεί να αφορά:- μη κερδοσκοπικό οργανισμό που αναπτύσσει δραστηριότητες υπέρ των πολιτών που δραστηριοποιούνται σε αυτούς τους οργανισμούς,- ένα ευρωπαϊκό πολλαπλασιαστικό δίκτυο μη κερδοσκοπικών φορέων που δραστηριοποιούνται σε κράτη που συμμετέχουν στο πρόγραμμα και προωθούν τις αρχές και τις πολιτικές που συμβάλλουν στους στόχους στον τομέα αυτόν,- έναν οργανισμό που επιδιώκει στόχο ο οποίος εγγράφεται στο πλαίσιο της πολιτικής της Ευρωπαϊκής Ένωσης στον τομέα της ενεργού συμμετοχής του πολίτη στα κοινά.Ετήσια επιδότηση λειτουργίας μπορεί να χορηγείται για τη στήριξη της υλοποίησης του μόνιμου προγράμματος εργασίας ενός τέτοιου οργανισμού.2.1.3. Μέρος 3:α) δράσεις στον τομέα της ενεργού συμμετοχής του ευρωπαίου πολίτη στα κοινά, οι οποίες πραγματοποιούνται ιδίως από μη κυβερνητικές οργανώσεις, ενώσεις και ομοσπονδίες ευρωπαϊκού ενδιαφέροντος ή τις διεπαγγελματικές συνδικαλιστικές οργανώσεις. Κατά παρέκκλιση του άρθρου 114 του δημοσιονομικού κανονισμού, οι διεπαγγελματικές συνδικαλιστικές οργανώσεις που συμμετέχουν στον ευρωπαϊκό κοινωνικό διάλογο είναι επιλέξιμες στο πλαίσιο αυτού του μέρους, ακόμα και εάν δεν έχουν νομική προσωπικότητα·β) δράσεις υπέρ της αδελφοποίησης πόλεων, οι οποίες πραγματοποιούνται με πρωτοβουλία δήμων, τοπικών και περιφερειακών φορέων και οργανισμών, τοπικών και περιφερειακών διοικήσεων καθώς και των οργανώσεών τους.2.2. Λαμβανομένης υπόψη της ποιότητας και του αριθμού των αιτήσεων για χρηματοδοτική ενίσχυση, για την κατανομή των πόρων του προγράμματος, ακολουθούνται οι εξής κατευθυντήριες γραμμές:- το ποσοστό των πόρων που θα δεσμευθούν στο πλαίσιο του μέρους 3α), δεν πρέπει να είναι μικρότερο του 20 % του ετήσιου διαθέσιμου προϋπολογισμού για το πρόγραμμα,- το ποσοστό των πόρων που θα δεσμευθούν στο πλαίσιο του μέρους 3β), δεν πρέπει να είναι μικρότερο του 40 % του ετήσιου διαθέσιμου προϋπολογισμού για το πρόγραμμα.3. Επιλογή των δικαιούχων3.1. Επιδότηση λειτουργίας μπορεί να χορηγεί απευθείας στους φορείς οι οποίοι ασκούν δραστηριότητα στον τομέα της ενεργού συμμετοχής του ευρωπαίου πολίτη στα κοινά σύμφωνα με το μέρος 1 του προγράμματος, κατόπιν εγκρίσεως κατάλληλου προγράμματος εργασίας και προϋπολογισμού.3.2. Η Επιτροπή δημοσιεύει προσκλήσεις υποβολής προτάσεων για την κατανομή των επιδοτήσεων που χορηγούνται στο πλαίσιο του μέρους 2 του προγράμματος.Εντούτοις, το 2004 και το 2005, κατά παρέκκλιση από το πρώτο εδάφιο επιδοτήσεις μπορούν να χορηγούνται στις οργανώσεις που αναφέρονται στο προσάρτημα.Σε κάθε περίπτωση, εφαρμόζονται όλες οι απαιτήσεις του δημοσιονομικού κανονισμού, των κανόνων εφαρμογής του και της βασικής πράξης.Κατά τη δημοσίευση πρόσκλησης υποβολής προτάσεων, μπορούν να αναφέρονται οι ενδεχόμενες προτεραιότητες σχετικά με τα θέματα και τους τύπους δραστηριοτήτων που εγγράφονται στο γενικό στόχο του προγράμματος καθώς και η ενδεχόμενη πολυετής διάρκεια των δραστηριοτήτων.3.3. Οι φορείς που δικαιούνται επιδότησης για συγκεκριμένη δράση στο πλαίσιο του μέρους 3 του προγράμματος επιλέγονται βάσει των προσκλήσεων υποβολής προτάσεων. Η Επιτροπή εξασφαλίζει ότι η πρόσκληση υποβολής προτάσεων έχει "φιλικά διακείμενη προς τον πελάτη" και δεν συνεπάγεται ανυπέρβλητο γραφειοκρατικό φόρτο. Όταν είναι σκόπιμο, η πρόσκληση υποβολής προτάσεων οργανώνεται σε δύο φάσεις κατά την πρώτη εκ των οποίων απαιτείται η υποβολή περιορισμένης μόνο τεκμηρίωσης η οποία είναι απολύτως απαραίτητη για την αξιολόγηση της πρότασης. Όσον αφορά τις διεπαγγελματικές συνδικαλιστικές οργανώσεις που συμμετέχουν στον ευρωπαϊκό κοινωνικό διάλογο, η πρόσκληση υποβολής προτάσεων μπορεί να λαμβάνει τη μορφή κλειστής διαδικασίας.4. Κριτήρια αξιολόγησης των αιτήσεων χρηματοδότησηςΟι αιτήσεις χρηματοδότησης αξιολογούνται ως προς:- την καταλληλότητά τους για την επίτευξη των στόχων του προγράμματος,- την ποιότητα των δραστηριοτήτων που προγραμματίζονται,- το πολλαπλασιαστικό αποτέλεσμα που μπορούν να έχουν οι δραστηριότητες αυτές στους πολίτες,- το γεωγραφικό αντίκτυπο των πραγματοποιούμενων δραστηριοτήτων,- τη συμμετοχή των πολιτών στη δομή των εν λόγω οργανισμών,- τη σχέση κόστους/οφέλους στην προτεινόμενη δραστηριότητα(1).5. Xρηματοδότηση και επιλέξιμες δαπάνες5.1. Στο πλαίσιο του μέρους 1, οι επιλέξιμες δαπάνες των εν λόγω φορέων, αφορούν τόσο το κόστος λειτουργίας όσο και τις δαπάνες για την υλοποίηση των δράσεων.5.2. Οι επιδοτήσεις προς τους φορείς αυτούς δεν μπορούν να χρηματοδοτούν το σύνολο των επιλέξιμων δαπανών για το ημερολογιακό έτος για το οποίο χορηγούνται: οι φορείς αυτοί συγχρηματοδοτούνται για το 10 % τουλάχιστον των προϋπολογισμών τους από μη κοινοτικές πηγές. Αυτή η χρηματοδότηση μπορεί να καταβάλλεται, εν μέρει, σε είδος, εφόσον η αξία της εισφοράς δεν υπερβαίνει το πραγματικό κόστος, όπως τεκμηριώνεται από λογιστικά έγγραφα, ούτε το γενικώς αποδεκτό κόστος στην εν λόγω αγορά.5.3. Κατ' εφαρμογή του άρθρου 113 παράγραφος 2 του δημοσιονομικού κανονισμού, δεδομένου του ότι πρόκειται περί οργανισμών οι οποίοι επιδιώκουν στόχο γενικού ευρωπαϊκού ενδιαφέροντος, δεν ισχύει, για τις επιδοτήσεις λειτουργίας που χορηγούνται σε αυτούς τους φορείς, η αρχή της προοδευτικής μείωσης.5.4. Στο πλαίσιο του μέρους 2, για τον καθορισμό της επιδότησης λειτουργίας λαμβάνονται υπόψη μόνον οι δαπάνες λειτουργίας που είναι αναγκαίες για την ορθή διεξαγωγή των κανονικών δραστηριοτήτων του επιλεγέντος φορέως, ιδίως τα έξοδα προσωπικού, τα γενικά έξοδα (ενοίκια, έξοδα χρήσης ακινήτων, εξοπλισμός, έπιπλα γραφείου, τηλεπικοινωνίες, ταχυδρομικά έξοδα κ.λπ.), τα έξοδα των εσωτερικών συνεδριάσεων και τα έξοδα δημοσίευσης, πληροφόρησης και διανομής καθώς και τα έξοδα που συνδέονται άμεσα με τις δραστηριότητες του οργανισμού.5.5. Επιδότηση λειτουργίας που χορηγείται στο πλαίσιο του μέρους 2, δεν χρηματοδοτεί το σύνολο των επιλέξιμων δαπανών του οργανισμού για το ημερολογιακό έτος για το οποίο χορηγείται. Οι φορείς που καλύπτονται από αυτό το μέρος συγχρηματοδοτούνται κατά το 20 % τουλάχιστον του προϋπολογισμού τους από μη κοινοτικές πηγές. Αυτή η συγχρηματοδότηση μπορεί να καταβάλλεται, εν μέρει, σε είδος, εφόσον η αξία της εισφοράς δεν υπερβαίνει το πραγματικό κόστος, όπως τεκμηριώνεται από λογιστικά έγγραφα, ούτε το γενικώς αποδεκτό κόστος στην εν λόγω αγορά.5.6. Σύμφωνα με το άρθρο 113 παράγραφος 2 του δημοσιονομικού κανονισμού, οι επιδοτήσεις λειτουργίας που χορηγούνται στο πλαίσιο αυτό, υφίστανται, σε περίπτωση ανανέωσης, προοδευτική μείωση η οποία εφαρμόζεται από το τρίτο έτος και καθορίζεται σε 2,5 % ετησίως. Για την εφαρμογή αυτού του κανόνα, ο οποίος εφαρμόζεται με την επιφύλαξη του προαναφερθέντος κανόνα συγχρηματοδότησης, το ποσοστό της κοινοτικής συγχρηματοδότησης που αντιστοιχεί στην επιδότηση που χορηγήθηκε για δεδομένο οικονομικό έτος είναι κατώτερο κατά 2,5 % τουλάχιστον από το ποσοστό της κοινοτικής συγχρηματοδότησης που αντιστοιχεί στην επιδότηση που χορηγήθηκε στο πλαίσιο του προηγούμενου οικονομικού έτους.5.7. Για τη χορήγηση των επιδοτήσεων στο πλαίσιο του μέρους 3, μπορούν να εφαρμόζονται σταθερά ποσοστά για τα έξοδα οργάνωσης και τα ταξιδιωτικά έξοδα.6. Διαχείριση του προγράμματοςΜε βάση την ανάλυση κόστους/οφέλους, η Επιτροπή μπορεί να αποφασίζει την ανάθεση του συνόλου ή μέρους των καθηκόντων διαχείρισης του προγράμματος σε εκτελεστικό οργανισμό, σύμφωνα με το άρθρο 55 του δημοσιονομικού κανονισμού· η Επιτροπή μπορεί επίσης να απευθύνεται σε εμπειρογνώμονες καθώς και να προβαίνει σε οποιαδήποτε δαπάνη για τεχνική και διοικητική βοήθεια, η οποία δεν συνεπάγεται καθήκοντα δημόσιας εξουσίας, τα οποία η Επιτροπή έχει αναθέσει σε εξωτερικούς συνεργάτες στο πλαίσιο ad hoc συμβάσεων παροχής υπηρεσιών. Εξάλλου, μπορεί να χρηματοδοτεί μελέτες και να διοργανώνει συνεδριάσεις εμπειρογνωμόνων, οι οποίες μπορούν να διευκολύνουν την εφαρμογή του προγράμματος, και να αναλαμβάνει δράσεις πληροφόρησης, δημοσίευσης και διάδοσης, οι οποίες συνδέονται άμεσα με την υλοποίηση του στόχου του προγράμματος.Η Επιτροπή έχει τακτική ανταλλαγή απόψεων με αντιπροσώπους των νυν καθώς και ενδεχόμενων δικαιούχων του προγράμματος δράσης.7. Αναγνώριση της χρηματοδότησηςΚάθε ίδρυμα, ένωση ή δραστηριότητα που λαμβάνει επιδότηση από το πρόγραμμα, υποχρεούται να αναγνωρίζει τη συνδρομή που λαμβάνει από την Ευρωπαϊκή Ένωση. Για τον σκοπό αυτόν, η Επιτροπή εκδίδει λεπτομερείς κατευθυντήριες γραμμές σχετικά με την προβολή.8. Διάδοση των αποτελεσμάτωνΓια την προώθηση της διάδοσης των αποτελεσμάτων, όσο το δυνατόν περισσότερα από τα προϊόντα που χρηματοδοτούνται από το πρόγραμμα, είναι διαθέσιμα σε ηλεκτρονική μορφή και δωρεάν.9. Λογιστικοί και λοιποί έλεγχοι9.1. Ο δικαιούχος επιδότησης λειτουργίας διατηρεί στη διάθεση της Επιτροπής όλα τα δικαιολογητικά έγγραφα για τις δαπάνες που πραγματοποιήθηκαν κατά τη διάρκεια του έτους για το οποίο χορηγήθηκε η επιδότηση αυτή, ιδίως την ελεγμένη κατάσταση κινήσεως λογαριασμών, επί πενταετία από την καταβολή της τελευταίας πληρωμής. Ο δικαιούχος επιδότησης μεριμνά ώστε, εάν χρειασθεί, να τίθενται στη διάθεση της Επιτροπής τα δικαιολογητικά έγγραφα που βρίσκονται στην κατοχή των εταίρων ή των μελών.9.2. Η Επιτροπή, είτε άμεσα μέσω του προσωπικού της είτε έμμεσα μέσω οποιουδήποτε άλλου κατάλληλου εξωτερικού οργανισμού της επιλογής της, έχει το δικαίωμα διενέργειας λογιστικού ελέγχου για τη χρήση της επιδότησης. Αυτοί οι λογιστικοί έλεγχοι μπορούν να διενεργούνται καθ' όλη τη διάρκεια της σύμβασης καθώς και επί πενταετία από την ημερομηνία της καταβολής του υπολοίπου της επιδότησης. Ενδεχομένως, τα αποτελέσματα του λογιστικού ελέγχου μπορούν να έχουν ως αποτέλεσμα τη λήψη αποφάσεων ανάκτησης από την Επιτροπή.9.3. Το προσωπικό της Επιτροπής καθώς και άτομα εκτός της Επιτροπής, τα οποία έχει αυτή εξουσιοδοτήσει, έχουν το κατάλληλο δικαίωμα πρόσβασης, ιδίως στα γραφεία του δικαιούχου, καθώς και σε όλες τις αναγκαίες πληροφορίες, συμπεριλαμβανομένων των πληροφοριών σε ηλεκτρονική μορφή, προκειμένου να διενεργούν αυτούς τους λογιστικούς ελέγχους.9.4. Το Ελεγκτικό Συνέδριο καθώς και η Ευρωπαϊκή Υπηρεσία Καταπολέμησης της Απάτης (OLAF) διαθέτουν τα ίδια δικαιώματα, ιδίως το δικαίωμα πρόσβασης, με την Επιτροπή.9.5. Εξάλλου, για την προστασία των οικονομικών συμφερόντων των Ευρωπαϊκών Κοινοτήτων κατά της απάτης και άλλων παρατυπιών, η Επιτροπή δύναται να διενεργεί ελέγχους και επαληθεύσεις επιτόπου στο πλαίσιο του προγράμματος, σύμφωνα με τον κανονισμό (Ευρατόμ, ΕΚ) αριθ. 2185/96 του Συμβουλίου(2). Εάν χρειασθεί, οι έρευνες διενεργούνται από την Ευρωπαϊκή Υπηρεσία Καταπολέμησης της Απάτης (OLAF) και διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου(3).(1) Οι δικαιούχοι είναι υπεύθυνοι για την εφαρμογή ενός κατάλληλου πλαισίου παρακολούθησης και αξιολόγησης.(2) ΕΕ L 292 της 15.11.1996, σ. 2.(3) ΕΕ L 136 της 31.5.1999, σ. 1.Προσάρτημα- Διεθνής Γραμματεία της Ένωσης Ευρωπαίων Φεντεραλιστών,- Συμβούλιο των Κοινοτήτων και Περιφερειών της Ευρώπης,- European Citizens Action Service,- European Institute for Advanced Studies in Management,- Centre for European Studies in Strasbourg,- Κολέγιο της Ευρώπης στο Αμβούργο,- Soul for Europe,- Fair Trials Abroad,- Intercultural Leadership School,- CEJI (Centre européen juif d'information),- European Academy of Sciences and Arts,- Europäisches Übersetzer - Kollegium Straelen,- Γιορτή της Ευρώπης, 9 Μαΐου,- Association européenne des représentants territoriaux,- Meeting for Friendship among Peoples Association,- Institute of European Affairs (Δουβλίνο),- Centre for European Not-for-profit Organisations,- Institut für Europäische Politik (Βερολίνο),- Ευρωπαϊκό Ινστιτούτο Διεθνών Σχέσεων (IERI),- European Academy of the Urban Environment in Berlin,- Trans-European Policy Studies Association (ADEPT),- Centre for European Policy Studies (CEPS),- European Policy Centre (EPC),- Friends of Europe- International European Movement.


title: 2006/98/ΕΚ: Απόφαση της Επιτροπής, της  14ης Φεβρουαρίου 2006 , για τη συγκρότηση ομάδας εμπειρογνωμόνων υψηλού επιπέδου σχετικά με ψηφιακές βιβλιοθήκες

text:
               16.2.2006

               EL

               Επίσημη Εφημερίδα της Ευρωπαϊκής Ένωσης

               L 46/32

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 14ης Φεβρουαρίου 2006
   για τη συγκρότηση ομάδας εμπειρογνωμόνων υψηλού επιπέδου σχετικά με ψηφιακές βιβλιοθήκες
   (2006/98/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Με το άρθρο 157 της συνθήκης για την ίδρυση της Ευρωπαϊκής Κοινότητας ανατίθεται στην Κοινότητα και στα κράτη μέλη η μέριμνα για την εξασφάλιση των αναγκαίων προϋποθέσεων για την ανταγωνιστικότητα της βιομηχανίας της Κοινότητας. Στο άρθρο 151 προβλέπεται ότι η Κοινότητα συμβάλλει στην ανάπτυξη των πολιτισμών των κρατών μελών και σέβεται την εθνική και περιφερειακή πολυμορφία τους, ενώ ταυτόχρονα προβάλλει την κοινή πολιτιστική κληρονομιά.

               (2)

               Με την ανακοίνωση της Επιτροπής με τίτλο «Η στρατηγική i2010 — Ευρωπαϊκή κοινωνία της πληροφορίας για την ανάπτυξη και την απασχόληση» (1) αναγγέλθηκε η ανάληψη εμβληματικής πρωτοβουλίας σχετικά με τις ψηφιακές βιβλιοθήκες.

               (3)

               Στην ανακοίνωση της Επιτροπής με τίτλο «i2010: ψηφιακές βιβλιοθήκες» (2) (εφεξής αποκαλούμενη «η ανακοίνωση») γνωστοποιήθηκε η δημιουργία ομάδας εμπειρογνωμόνων υψηλού επιπέδου με θέμα τις ψηφιακές βιβλιοθήκες που θα συμβουλεύει την Επιτροπή σχετικά με τον βέλτιστο τρόπο αντιμετώπισης των προκλήσεων οργανωτικού, νομικού και τεχνικού χαρακτήρα σε ευρωπαϊκό επίπεδο.

               (4)

               Η ομάδα πρέπει να συμβάλει σε κοινώς απόδεκτή στρατηγική προοπτική για τις ευρωπαϊκές ψηφιακές βιβλιοθήκες.

               (5)

               Η ομάδα πρέπει να απαρτίζεται από εμπειρογνώμονες με μεγάλη ειδίκευση σε θέματα ψηφιακών βιβλιοθηκών, οι οποίοι θα διορίζονται με προσωποπαγή ιδιότητα.

               (6)

               Κατά συνέπεια πρέπει να συγκροτηθεί η «ομάδα υψηλού επιπέδου για ψηφιακές βιβλιοθήκες» και να καθοριστούν λεπτομερώς οι αρμοδιότητες και οι δομές της.

         ΑΠΟΦΑΣΙΖΕΙ:
   Άρθρο 1
   Με την παρούσα συγκροτείται από την Επιτροπή «ομάδα εμπειρογνωμόνων υψηλού επιπέδου σχετικά με ψηφιακές βιβλιοθήκες», εφεξής καλούμενη «η ομάδα».
   Άρθρο 2
   Καθήκοντα
   H Επιτροπή δύναται να συμβουλεύεται την ομάδα για κάθε ζήτημα που αφορά την υλοποίηση της πρωτοβουλίας σχετικά με τις ψηφιακές βιβλιοθήκες, όπως ορίζεται στην ανακοίνωση.
   Τα καθήκοντα της ομάδας είναι:

               —

               να συμβουλεύει την Επιτροπή σχετικά με τον βέλτιστο τρόπο αντιμετώπισης των οργανωτικών, νομικών και τεχνικών προβλημάτων σε ευρωπαϊκό επίπεδο·

               —

               να συμβάλει στη δημιουργία κοινώς αποδεκτής στρατηγικής προοπτικής για τις ευρωπαϊκές ψηφιακές βιβλιοθήκες.

         Άρθρο 3
   Σύνθεση — διορισμός
   1.   Ο Γενικός Διευθυντής της ΓΔ «Κοινωνία της πληροφορίας και Μέσα επικοινωνίας» ή ο εκπρόσωπός του είναι αρμόδιος για τον διορισμό των μελών της ομάδας. Τα μέλη θα διορίζονται ως εμπειρογνώμονες υψηλού επιπέδου με μεγάλη ειδίκευση σε θέματα ψηφιακών βιβλιοθηκών.
   2.   Η ομάδα αποτελείται από έως και 20 μέλη.
   3.   Ισχύουν οι ακόλουθες διατάξεις:

               —

               Τα μέλη διορίζονται προσωποπαγώς ως εμπειρογνώμονες υψηλού επιπέδου σε θέματα ψηφιακών βιβλιοθηκών και οφείλουν να συμβουλεύουν την Επιτροπή ανεξάρτητα από κάθε εξωτερικό επηρεασμό.

               —

               Ο διορισμός των μελών θα γίνει ώστε, στο μέτρο του δυνατού, να εξασφαλίζεται κατάλληλη ισορροπία όσον αφορά:

                           —

                           το εύρος εξειδίκευσης·

                           —

                           τη γεωγραφική προέλευση·

                           —

                           το φύλο.

               —

               Η ομάδα θα περιλαμβάνει εμπειρογνώμονες από τις ακόλουθες κατηγορίες:

                           —

                           οργανισμοί διατήρησης της μνήμης (βιβλιοθήκες, αρχεία, μουσεία)·

                           —

                           συγγραφείς, εκδότες και πάροχοι περιεχομένου·

                           —

                           κλάδος ΤΠΕ (π.χ. μηχανές αναζήτησης, πάροχοι τεχνολογίας)·

                           —

                           επιστημονική και ερευνητική οργανισμοί, πανεπιστημιακό περιβάλλον.

               —

               Τα μέλη δεν επιτρέπεται να ορίζουν αναπληρωτή που θα τους αντικαθιστά.

               —

               Τα μέλη διορίζονται για διετή ανανεώσιμη θητεία. Παραμένουν στα καθήκοντά τους έως ότου αντικατασταθούν ή λήξει η θητεία τους.

               —

               Μέλη που δεν είναι πλέον σε θέση να συμβάλλουν αποτελεσματικά στις εργασίες της ομάδας, που υποβάλλουν την παραίτησή τους ή που δεν τηρούν τους όρους της πρώτης ή της πέμπτης περίπτωσης της παρούσας παραγράφου ή του άρθρου 287 της συνθήκης για την ίδρυση της Ευρωπαϊκής Κοινότητας, είναι δυνατόν να αντικατασταθούν για το υπόλοιπο χρονικό διάστημα της θητείας τους.

               —

               Τα μέλη αναλαμβάνουν κάθε έτος ενυπόγραφα την υποχρέωση να ενεργούν προς το δημόσιο συμφέρον και υποβάλλουν δήλωση σχετικά με την ύπαρξη ή όχι συμφέροντος που ενδεχομένως θα αμφισβητούσε την αντικειμενικότητά τους.

               —

               Τα ονόματα των μελών δημοσιεύονται στον δικτυακό τόπο της ΓΔ «Κοινωνία της πληροφορίας και Μέσα επικοινωνίας». Η συλλογή, επεξεργασία και δημοσίευση των ονομάτων των μελών γίνεται σύμφωνα με τις διατάξεις του κανονισμού (ΕΚ) αριθ. 45/2001.

         Άρθρο 4
   Λειτουργία
   1.   Η ομάδα προεδρεύεται από εκπρόσωπο της Επιτροπής.
   2.   Σε συμφωνία με την Επιτροπή, είναι δυνατόν να συγκροτηθούν υποομάδες για την εξέταση επιμέρους ζητημάτων βάσει προδιαγραφών που ορίζει η ομάδα· οι υποομάδες διαλύονται μετά την επίτευξη των στόχων τους.
   3.   Ο εκπρόσωπος της Επιτροπής δύναται να ζητήσει από εμπειρογνώμονες, ή από παρατηρητές με συγκεκριμένη ειδίκευση σε ένα θέμα της ημερήσιας διάταξης, να συμμετάσχουν στις εργασίες της ομάδας ή της υποομάδας εφόσον τούτο κρίνεται χρήσιμο ή/και απαραίτητο.
   4.   Απαγορεύεται η διάδοση πληροφοριών που αποκτώνται από τη συμμετοχή στις εργασίες της ομάδας ή της υποομάδας, εφόσον η Επιτροπή επισημάνει ότι οι εν λόγω πληροφορίες αφορούν θέματα εμπιστευτικού χαρακτήρα.
   5.   Η ομάδα και οι υποομάδες της συνεδριάζουν κατά κανόνα σε χώρους της Επιτροπής, σύμφωνα με τις διαδικασίες και το χρονοδιάγραμμα που έχει καθορίσει η τελευταία. Η Επιτροπή παρέχει γραμματειακή υποστήριξη. Στις εν λόγω συνεδριάσεις δύνανται να συμμετάσχουν και άλλοι υπάλληλοι της Επιτροπής που έχουν ενδιαφέρον για την παρακολούθηση των εργασιών.
   6.   Η ομάδα θεσπίζει τον εσωτερικό κανονισμό της με βάση τους πρότυπος διαδικαστικούς κανόνες που έχει εγκρίνει η Επιτροπή (3).
   7.   Η Επιτροπή δύναται να αναδημοσιεύσει, στην αρχική γλώσσα του σχετικού εγγράφου, κάθε σύνοψη, συμπέρασμα ή επιμέρους συμπέρασμα ή έγγραφο εργασίας της ομάδας.
   Άρθρο 5
   Δαπάνες συνεδριάσεων
   Η Επιτροπή καλύπτει τα έξοδα ταξειδίου και διαμονής των μελών της ομάδας, των εμπειρογνωμόνων και παρατηρητών σε συνδυασμό με τις δραστηριότητες της ομάδας, σύμφωνα με τις ισχύουσες διατάξεις στην Επιτροπή. Τα μέλη δεν αμείβονται για την εκτέλεση των καθηκόντων τους.
   Άρθρο 6
   Έναρξη ισχύος
   Η απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται έως την 31η Δεκεμβρίου 2008. Η Επιτροπή αποφασίζει, πριν από την εν λόγω ημερομηνία, σχετικά με πιθανή παράταση της.

      Βρυξέλλες, 14 Φεβρουαρίου 2006.

            Για την Επιτροπή

         Viviane REDING

            Μέλος της Επιτροπής

      (1)  COM(2005) 229 τελικό.

      (2)  COM(2005) 465 τελικό.

      (3)  SEC(2005) 1004, Παράρτημα III.


title: Απόφαση 2007/274/ΔΕ του Συμβουλίου, της 23ης Απριλίου 2007 , για τη σύναψη της συμφωνίας μεταξύ της Ευρωπαϊκής Ένωσης και της κυβέρνησης των Ηνωμένων Πολιτειών της Αμερικής σχετικά με την ασφάλεια διαβαθμισμένων πληροφοριών

text:
               3.5.2007

               EL

               Επίσημη Εφημερίδα της Ευρωπαϊκής Ένωσης

               L 115/29

         ΑΠΌΦΑΣΗ 2007/274/ΔΕΥ ΤΟΥ ΣΥΜΒΟΥΛΊΟΥ
   της 23ης Απριλίου 2007
   για τη σύναψη της συμφωνίας μεταξύ της Ευρωπαϊκής Ένωσης και της κυβέρνησης των Ηνωμένων Πολιτειών της Αμερικής σχετικά με την ασφάλεια διαβαθμισμένων πληροφοριών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως τα άρθρα 24 και 38,
   τη σύσταση της προεδρίας,
   Εκτιμώντας τα ακόλουθα:

               (1)

               Κατά τη σύνοδό του στις 27 και 28 Νοεμβρίου 2003, το Συμβούλιο αποφάσισε να εξουσιοδοτήσει την προεδρία, επικουρούμενη από το Γενικό Γραμματέα/Ύπατο Εκπρόσωπο, να αρχίσει διαπραγματεύσεις με ορισμένα τρίτα κράτη, σύμφωνα με τα άρθρα 24 και 38 της συνθήκης για την Ευρωπαϊκή Ένωση, προκειμένου να συνάψει η Ευρωπαϊκή Ένωση με έκαστο εξ αυτών συμφωνία σχετικά με διαδικασίες ασφάλειας για την ανταλλαγή διαβαθμισμένων πληροφοριών.

               (2)

               Συνεπεία της εν λόγω εξουσιοδότησης για την έναρξη διαπραγματεύσεων, η προεδρία, επικουρούμενη από το Γενικό Γραμματέα/Ύπατο Εκπρόσωπο, διαπραγματεύθηκε συμφωνία με την κυβέρνηση των Ηνωμένων Πολιτειών της Αμερικής σχετικά με την ασφάλεια διαβαθμισμένων πληροφοριών.

               (3)

               Η εν λόγω συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της κυβέρνησης των Ηνωμένων Πολιτειών της Αμερικής σχετικά με την ασφάλεια διαβαθμισμένων πληροφοριών εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημερομηνία της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 23 Απριλίου 2007.

            Για το Συμβούλιο

            Ο Πρόεδρος

         F.-W. STEINMEIER

    ---documentbreak---

               3.5.2007

               EL

               Επίσημη Εφημερίδα της Ευρωπαϊκής Ένωσης

               L 115/30

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της κυβέρνησης των Ηνωμένων Πολιτειών της Αμερικής σχετικά με την ασφάλεια διαβαθμισμένων πληροφοριών
   Η ΚΥΒΕΡΝΗΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ, (αποκαλούμενη εφεξής «ΚΗΠΑ»)
   και
   Η ΕΥΡΩΠΑΪΚΗ ΕΝΩΣΗ (αποκαλούμενη εφεξής «ΕΕ»), αποκαλούμενες εφεξής «τα μέρη»,
   ΕΚΤΙΜΩΝΤΑΣ ότι η ΚΗΠΑ και η ΕΕ συμμερίζονται τους στόχους της από κάθε άποψη ενίσχυσης της ασφάλειάς τους και της παροχής στους πολίτες τους υψηλού επιπέδου ασφάλειας μέσα σε ένα χώρο ασφάλειας,
   ΕΚΤΙΜΩΝΤΑΣ ότι η ΚΗΠΑ και η ΕΕ συμφωνούν ότι οι μεταξύ τους διαβουλεύσεις και η συνεργασία σε θέματα κοινού ενδιαφέροντος που αφορούν την ασφάλεια θα πρέπει να αναπτυχθούν,
   ΕΚΤΙΜΩΝΤΑΣ ότι, σε αυτή τη συνάρτηση, είναι συνεχής η ανάγκη ανταλλαγής διαβαθμισμένων πληροφοριών μεταξύ της ΚΗΠΑ και της ΕΕ,
   ΑΝΑΓΝΩΡΙΖΟΝΤΑΣ ότι η πλήρης και αποτελεσματική διαβούλευση και συνεργασία είναι δυνατόν να απαιτεί πρόσβαση σε διαβαθμισμένες πληροφορίες της ΚΗΠΑ και της ΕΕ, καθώς και ανταλλαγή διαβαθμισμένων πληροφοριών μεταξύ ΚΗΠΑ και ΕΕ,
   ΕΧΟΝΤΑΣ ΕΠΙΓΝΩΣΗ του γεγονότος ότι η πρόσβαση σε διαβαθμισμένες πληροφορίες και η ανταλλαγή διαβαθμισμένων πληροφοριών απαιτούν κατάλληλα μέτρα ασφαλείας,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Πεδίο εφαρμογής
   1.   Η παρούσα συμφωνία εφαρμόζεται στις διαβαθμισμένες πληροφορίες που διαβιβάζονται ή ανταλλάσσονται μεταξύ των μερών.
   2.   Κάθε μέρος προστατεύει τις διαβαθμισμένες πληροφορίες που λαμβάνει από το άλλο μέρος, ιδίως από μη επιτρεπόμενη κοινολόγηση, σύμφωνα με τους όρους που περιλαμβάνονται στην παρούσα συμφωνία και με τις οικείες νομοθετικές και κανονιστικές διατάξεις των μερών.
   Άρθρο 2
   Ορισμοί
   1.   Για τους σκοπούς της παρούσας συμφωνίας, ως «ΕΕ» νοείται το Συμβούλιο της Ευρωπαϊκής Ένωσης (αποκαλούμενο εφεξής «το Συμβούλιο»), ο Γενικός Γραμματέας/Ύπατος Εκπρόσωπος και η Γενική Γραμματεία του Συμβουλίου, καθώς και η Επιτροπή των Ευρωπαϊκών Κοινοτήτων (αποκαλούμενη εφεξής «Ευρωπαϊκή Επιτροπή»).
   2.   Για τους σκοπούς της παρούσας συμφωνίας, ως «διαβαθμισμένες πληροφορίες» νοούνται οι πληροφορίες και το υλικό που υπόκεινται στην παρούσα συμφωνία, i) των οποίων η μη επιτρεπόμενη κοινολόγηση θα μπορούσε να προκαλέσει ποικίλης σοβαρότητας βλάβη ή ζημία στα συμφέροντα της ΚΗΠΑ, ή της ΕΕ ή ενός ή περισσοτέρων κρατών μελών της, ii) τα οποία απαιτούν προστασία από μη επιτρεπόμενη κοινολόγηση προς το συμφέρον της ΚΗΠΑ ή της ΕΕ όσον αφορά την ασφάλειά τους και, iii) τα οποία φέρουν διαβάθμιση ασφαλείας την οποία έχει καθορίσει η ΚΗΠΑ ή η ΕΕ. Οι πληροφορίες αυτές είναι δυνατόν να είναι προφορικές, οπτικές, ηλεκτρονικές, μαγνητικές ή γραπτές, ή να είναι υλικό, συμπεριλαμβανομένου του εξοπλισμού ή της τεχνολογίας.
   Άρθρο 3
   Διαβαθμίσεις ασφαλείας
   1.   Οι διαβαθμισμένες πληροφορίες χαρακτηρίζονται ως εξής:

               α)

               για την ΚΗΠΑ, οι διαβαθμισμένες πληροφορίες φέρουν το χαρακτηρισμό TOP SECRET, SECRET ή CONFIDENTIAL·

               β)

               για την ΕΕ, οι διαβαθμισμένες πληροφορίες φέρουν το χαρακτηρισμό TRÈS SECRET UE/EU TOP SECRET, SECRET UE, CONFIDENTIEL UE ή RESTREINT UE.

         2.   Η αντιστοιχία των διαβαθμισμένων πληροφοριών έχει ως εξής:

               Στην Ευρωπαϊκή Ένωση

               Στις Ηνωμένες Πολιτείες της Αμερικής

               TRÈS SECRET UE/EU TOP SECRET

               TOP SECRET

               SECRET UE

               SECRET

               CONFIDENTIEL UE

               CONFIDENTIAL

               RESTREINT UE

               (δεν υπάρχει αντιστοιχία για τις ΗΠΑ)

         3.   Οι διαβαθμισμένες πληροφορίες που διαβιβάζει το ένα μέρος στο άλλο φέρουν σφραγίδα, σήμανση ή αναφορά με το όνομα του μέρους αποστολής. Οι διαβαθμισμένες πληροφορίες που διαβιβάζει ένα μέρος προστατεύονται από το λαμβάνον μέρος κατά τρόπο τουλάχιστον ισοδύναμο με εκείνον που χρησιμοποιεί το μέρος αποστολής.
   Άρθρο 4
   Προστασία διαβαθμισμένων πληροφοριών
   1.   Κάθε μέρος διαθέτει σύστημα ασφαλείας και μέτρα ασφαλείας, βασιζόμενα στις βασικές αρχές και στα ελάχιστα πρότυπα ασφαλείας που καθορίζονται στις οικείες νομοθετικές και κανονιστικές του διατάξεις προκειμένου να εξασφαλισθεί ότι οι διαβαθμισμένες πληροφορίες τυγχάνουν ισοδυνάμου επιπέδου προστασίας. Κατόπιν αιτήματος, κάθε μέρος παρέχει στο άλλο μέρος πληροφορίες σχετικά με τα πρότυπα, τις διαδικασίες και τις πρακτικές ασφαλείας του, συμπεριλαμβανομένης της κατάρτισης, για την προστασία των διαβαθμισμένων πληροφοριών.
   2.   Το λαμβάνον μέρος χορηγεί στις διαβαθμισμένες πληροφορίες που λαμβάνει από το μέρος αποστολής βαθμό προστασίας τουλάχιστον ισοδύναμο με αυτόν που χορηγεί το μέρος αποστολής.
   3.   Το λαμβάνον μέρος δεν χρησιμοποιεί ούτε επιτρέπει τη χρήση διαβαθμισμένων πληροφοριών για σκοπούς άλλους από εκείνους για τους οποίους παρεσχέθησαν χωρίς προηγούμενη γραπτή έγκριση του μέρους αποστολής.
   4.   Το λαμβάνον μέρος δεν προωθεί περαιτέρω ούτε κοινολογεί διαβαθμισμένες πληροφορίες χωρίς προηγούμενη γραπτή έγκριση του μέρους αποστολής.
   5.   Το λαμβάνον μέρος συμμορφώνεται προς οιουσδήποτε περιορισμούς όσον αφορά την περαιτέρω προώθηση διαβαθμισμένων πληροφοριών τους οποίους, ενδεχομένως, θέτει το μέρος αποστολής κατά την κοινολόγησή τους.
   6.   Το λαμβάνον μέρος εξασφαλίζει ότι τα δικαιώματα του δημιουργού των διαβαθμισμένων πληροφοριών που διαβιβάζονται ή ανταλλάσσονται, στο πλαίσιο της παρούσας συμφωνίας, καθώς και τα δικαιώματα πνευματικής ιδιοκτησίας, όπως τα διπλώματα ευρεσιτεχνίας, τα πνευματικά δικαιώματα ή τα εμπορικά μυστικά, προστατεύονται καταλλήλως.
   7.   Ουδείς έχει δικαίωμα πρόσβασης σε διαβαθμισμένες πληροφορίες που λαμβάνονται από το άλλο μέρος μόνον λόγω βαθμού, θέσης ή άδειας πρόσβασης σε διαβαθμισμένες πληροφορίες. Η πρόσβαση σε διαβαθμισμένες πληροφορίες χορηγείται μόνο στα άτομα που πρέπει να έχουν πρόσβαση σε αυτές λόγω των επίσημων καθηκόντων τους και στα οποία, εφόσον απαιτείται, έχει χορηγηθεί η απαραίτητη άδεια πρόσβασης προσωπικού σε διαβαθμισμένες πληροφορίες σύμφωνα με τα ορισθέντα από τα μέρη πρότυπα.
   8.   Το λαμβάνον μέρος εξασφαλίζει ότι όλα τα άτομα που έχουν πρόσβαση σε διαβαθμισμένες πληροφορίες ενημερώνονται για την ευθύνη τους να προστατεύουν τις πληροφορίες σύμφωνα με τις εφαρμοστέες νομοθετικές και κανονιστικές διατάξεις.
   Άρθρο 5
   Άδειες πρόσβασης προσωπικού σε διαβαθμισμένες πληροφορίες
   1.   Τα μέρη εξασφαλίζουν ότι όλα τα πρόσωπα τα οποία, κατά την εκτέλεση των επίσημων καθηκόντων τους, απαιτείται να έχουν πρόσβαση, ή, λόγω των καθηκόντων ή των αρμοδιοτήτων τους, δύνανται να έχουν πρόσβαση σε πληροφορίες που διαβιβάζονται ή ανταλλάσσονται δυνάμει της παρούσας συμφωνίας με διαβάθμιση CONFIDENTIEL UE ή CONFIDENTIAL ή ανώτερη, έχουν λάβει κατάλληλη άδεια πριν να τους χορηγηθεί η πρόσβαση σε αυτές τις πληροφορίες.
   2.   Η απόφαση ενός μέρους για τη χορήγηση άδειας πρόσβασης προσωπικού σε διαβαθμισμένες πληροφορίες σε ένα άτομο είναι σύμφωνη με τα συμφέροντα ασφαλείας του εν λόγω μέρους και βασίζεται σε όλες τις διαθέσιμες πληροφορίες σύμφωνα με τις οποίες το συγκεκριμένο άτομο χαρακτηρίζεται αναμφισβήτητα από νομιμοφροσύνη, ακεραιότητα και είναι άξιο εμπιστοσύνης.
   3.   Οι άδειες πρόσβασης κάθε μέρους σε διαβαθμισμένες πληροφορίες βασίζονται σε ενδεδειγμένη έρευνα, διεξαγομένη ενδελεχώς, ώστε να εξασφαλίζεται ότι το άτομο στο οποίο πρόκειται να χορηγηθεί πρόσβαση σε διαβαθμισμένες πληροφορίες πληροί τα κριτήρια που αναφέρονται στην παράγραφο 2. Για την ΕΕ, αρμόδια αρχή υπεύθυνη για τη διεξαγωγή των απαραίτητων ερευνών ασφαλείας για τους πολίτες της, είναι η κυβερνητική αρχή από την οποία προέρχεται η εθνική αρχή ασφαλείας (NSA) του συγκεκριμένου ατόμου.
   Άρθρο 6
   Μεταφορά της ευθύνης φύλαξης
   Το μέρος αποστολής διασφαλίζει ότι όλες οι διαβαθμισμένες πληροφορίες προστατεύονται καταλλήλως, έως ότου η ευθύνη της φύλαξης των πληροφοριών μεταφερθεί στο λαμβάνον μέρος. Το λαμβάνον μέρος εξασφαλίζει ότι όλες οι διαβαθμισμένες πληροφορίες του άλλου μέρους προστατεύονται καταλλήλως, από τη στιγμή που αναλαμβάνει την ευθύνη της φύλαξης των πληροφοριών που του διαβιβάσθηκαν.
   Άρθρο 7
   Ασφάλεια των διευκολύνσεων και των εγκαταστάσεων των μερών όπου φυλάσσονται διαβαθμισμένες πληροφορίες
   Σύμφωνα με τις εφαρμοστέες νομοθετικές και κανονιστικές διατάξεις, κάθε μέρος εξασφαλίζει την ασφάλεια των διευκολύνσεων και των εγκαταστάσεων στις οποίους φυλάσσονται διαβαθμισμένες πληροφορίες, τις οποίες έχει διαβιβάσει το άλλο μέρος, και εξασφαλίζει ότι, για κάθε διευκόλυνση ή εγκατάσταση έχουν ληφθεί όλα τα απαραίτητα μέτρα για τον έλεγχο και την προστασία των πληροφοριών.
   Άρθρο 8
   Κοινολόγηση διαβαθμισμένων πληροφοριών σε αναδόχους
   1.   Διαβαθμισμένες πληροφορίες που λαμβάνονται από το έτερο μέρος δύνανται να παρέχονται σε ανάδοχο ή σε μελλοντικό ανάδοχο, αφού προηγουμένως το μέρος αποστολής έχει δώσει τη γραπτή συγκατάθεσή του. Πριν από την αποκάλυψη ή την κοινολόγηση σε ανάδοχο ή σε μελλοντικό ανάδοχο διαβαθμισμένων πληροφοριών που λαμβάνονται από το έτερο μέρος, το λαμβάνον μέρος εξασφαλίζει ότι ο εν λόγω ανάδοχος ή μελλοντικός ανάδοχος, και οι διευκολύνσεις του αναδόχου, είναι σε θέση να προστατεύσουν τις πληροφορίες και διαθέτουν κατάλληλη άδεια πρόσβασης.
   2.   Το παρόν άρθρο δεν ισχύει για το προσωπικό που απασχολείται από την Ευρωπαϊκή Ένωση με σύμβαση εργασίας ή από τις Ηνωμένες Πολιτείες με προσωπική σύμβαση παροχής υπηρεσιών.
   Άρθρο 9
   Διαβίβαση
   1.   Οι διαβαθμισμένες πληροφορίες διαβιβάζονται μεταξύ των μερών μέσω αμοιβαίως συμπεφωνημένων διαύλων.
   Για τους σκοπούς της παρούσας συμφωνίας:

               α)

               όσον αφορά την ΕΕ, όλες οι γραπτές διαβαθμισμένες πληροφορίες αποστέλλονται στον προϊστάμενο της Υπηρεσίας Μητρώου του Συμβουλίου της Ευρωπαϊκής Ένωσης. Όλες αυτές οι πληροφορίες διαβιβάζονται στα κράτη μέλη και την Ευρωπαϊκή Επιτροπή από τον προϊστάμενο της Υπηρεσίας Μητρώου του Συμβουλίου, με την επιφύλαξη της παραγράφου 3·

               β)

               όσον αφορά την ΚΗΠΑ, όλες οι γραπτές διαβαθμισμένες πληροφορίες αποστέλλονται, μέσω της αποστολής των Ηνωμένων Πολιτειών της Αμερικής στην Ευρωπαϊκή Ένωση, εκτός εάν ορίζεται άλλως, στην ακόλουθη διεύθυνση:

                           Mission of the United States of America to the European Union

                           Registry Officer

                           Rue Zinner 13

                           B-1000 Brussels

         2.   Η ηλεκτρονική διαβίβαση διαβαθμισμένων πληροφοριών μέχρι του επιπέδου CONFIDENTIAL/CONFIDENTIEL UE μεταξύ της ΚΗΠΑ και της ΕΕ και μεταξύ της ΕΕ και της ΚΗΠΑ κρυπτογραφείται σύμφωνα με τις απαιτήσεις του μέρους αποστολής, όπως αυτές καταγράφονται στις πολιτικές και στους κανονισμούς ασφαλείας του. Κατά τη διαβίβαση, την αποθήκευση και την επεξεργασία διαβαθμισμένων πληροφοριών στα εσωτερικά δίκτυα των μερών πρέπει να πληρούνται οι απαιτήσεις του μέρους αποστολής.
   3.   Κατ’ εξαίρεση, οι διαβαθμισμένες πληροφορίες ενός μέρους στις οποίες έχουν πρόσβαση μόνον συγκεκριμένοι αρμόδιοι υπάλληλοι, όργανα ή υπηρεσίες του μέρους αυτού, είναι δυνατόν, για επιχειρησιακούς λόγους, να απευθύνονται και να είναι προσιτές μόνο σε συγκεκριμένους αρμόδιους υπαλλήλους, όργανα ή υπηρεσίες του άλλου μέρους που έχουν ειδικά υποδειχθεί ως παραλήπτες, λαμβανομένων υπόψη των αρμοδιοτήτων τους και σύμφωνα με την αρχή της ανάγκης για γνώση. Όσον αφορά την Ευρωπαϊκή Ένωση, οι πληροφορίες αυτές διαβιβάζονται, μέσω του προϊσταμένου της Υπηρεσίας Μητρώου του Συμβουλίου ή του προϊσταμένου της Υπηρεσίας Μητρώου της διεύθυνσης ασφαλείας της Ευρωπαϊκής Επιτροπής, εάν οι πληροφορίες αυτές απευθύνονται στην Ευρωπαϊκή Επιτροπή.
   Άρθρο 10
   Επισκέψεις σε διευκολύνσεις και σε εγκαταστάσεις των μερών
   Εφόσον απαιτείται, τα μέρη επιβεβαιώνουν τις άδειες πρόσβασης προσωπικού σε διαβαθμισμένες πληροφορίες, μέσω από κοινού συμφωνηθέντων διαύλων, για τις επισκέψεις αντιπροσώπων ενός μέρους στις διευκολύνσεις και εγκαταστάσεις του άλλου μέρους.
   Άρθρο 11
   Αμοιβαίες επισκέψεις ασφαλείας
   Ο έλεγχος της εφαρμογής των απαιτήσεων ασφαλείας που ορίζονται στην παρούσα συμφωνία μπορεί να πραγματοποιείται μέσω αμοιβαίων επισκέψεων του προσωπικού ασφαλείας των μερών με σκοπό την αξιολόγηση της αποτελεσματικότητας των μέτρων που λαμβάνονται στο πλαίσιο της παρούσας συμφωνίας και της τεχνικής ρύθμισης ασφαλείας που πρόκειται να συναφθεί σύμφωνα με το άρθρο 13 για την προστασία των διαβαθμισμένων πληροφοριών που διαβιβάζονται ή ανταλλάσσονται μεταξύ των μερών. Συνεπώς, στους αντιπροσώπους κάθε μέρους όσον αφορά την ασφάλεια, κατόπιν προηγούμενων διαβουλεύσεων, μπορεί να επιτραπεί να επισκεφθούν το άλλο μέρος, να συζητήσουν και να παρατηρήσουν τις διαδικασίες εφαρμογής του άλλου μέρους. Το μέρος υποδοχής επικουρεί τους επισκέπτες αντιπροσώπους ασφαλείας προκειμένου να διαμορφώσουν άποψη για το κατά πόσον οι διαβαθμισμένες πληροφορίες που λαμβάνει το επισκεπτόμενο μέρος προστατεύονται επαρκώς.
   Άρθρο 12
   Επίβλεψη
   1.   Για την ΚΗΠΑ, οι υπουργοί Εξωτερικών και Άμυνας και ο διευθυντής της Εθνικής Υπηρεσίας Πληροφοριών επιβλέπουν την εφαρμογή της παρούσας συμφωνίας.
   2.   Για την ΕΕ, ο Γενικός Γραμματέας του Συμβουλίου και το αρμόδιο για θέματα ασφαλείας μέλος της Επιτροπής επιβλέπουν την εφαρμογή της παρούσας συμφωνίας.
   Άρθρο 13
   Τεχνική ρύθμιση ασφαλείας
   1.   Για την εφαρμογή της παρούσας συμφωνίας, καθιερώνεται τεχνική ρύθμιση ασφαλείας μεταξύ των τριών αρχών που αναφέρονται στις παραγράφους 2 έως 4, προκειμένου να καθορισθούν τα πρότυπα για την αμφίδρομη προστασία της ασφάλειας των διαβαθμισμένων πληροφοριών που διαβιβάζονται ή ανταλλάσσονται μεταξύ των μερών δυνάμει της παρούσας συμφωνίας.
   2.   Το αμερικανικό Υπουργείο Εξωτερικών, ενεργώντας εξ ονόματος της ΚΗΠΑ και υπό την εξουσία της, είναι υπεύθυνο για την ανάπτυξη της τεχνικής ρύθμισης ασφαλείας που αναφέρεται στην παράγραφο 1 για την προστασία και τη διασφάλιση των διαβαθμισμένων πληροφοριών που διαβιβάζονται ή ανταλλάσσονται με την ΚΗΠΑ δυνάμει της παρούσας συμφωνίας.
   3.   Το Γραφείο Ασφαλείας της Γενικής Γραμματείας του Συμβουλίου, υπό τη διεύθυνση και για λογαριασμό του Γενικού Γραμματέα του Συμβουλίου, ενεργώντας εξ ονόματος του Συμβουλίου και υπό την εξουσία του, είναι υπεύθυνο για την ανάπτυξη της τεχνικής ρύθμισης ασφαλείας που αναφέρεται στην παράγραφο 1 για την προστασία και τη διασφάλιση των διαβαθμισμένων πληροφοριών που διαβιβάζονται ή ανταλλάσσονται με το Συμβούλιο ή με τη Γενική Γραμματεία του Συμβουλίου δυνάμει της παρούσας συμφωνίας.
   4.   Η αρμόδια για την ασφάλεια διεύθυνση της Ευρωπαϊκής Επιτροπής, η οποία ενεργεί υπό την εξουσία του αρμόδιου για θέματα ασφάλειας μέλους της Επιτροπής, είναι υπεύθυνη για την ανάπτυξη της τεχνικής ρύθμισης ασφαλείας που αναφέρεται στην παράγραφο 1 για την προστασία των διαβαθμισμένων πληροφοριών που διαβιβάζονται ή ανταλλάσσονται στο πλαίσιο της παρούσας συμφωνίας με την Ευρωπαϊκή Επιτροπή.
   5.   Όσον αφορά την ΕΕ, η ρύθμιση αυτή υπόκειται στην έγκριση της επιτροπής ασφαλείας του Συμβουλίου.
   Άρθρο 14
   Υποχαρακτηρισμός και αποχαρακτηρισμός
   1.   Τα μέρη συμφωνούν ότι οι διαβαθμισμένες πληροφορίες θα πρέπει να υποχαρακτηρίζονται αφ’ ης στιγμής παύουν να απαιτούν τον υψηλότερο αυτό βαθμό προστασίας ή να αποχαρακτηρίζονται αφ’ ης στιγμής δεν απαιτούν πλέον να προστατεύονται από μη επιτρεπόμενη κοινολόγηση.
   2.   Το μέρος αποστολής έχει απόλυτη ευχέρεια όσον αφορά τον υποχαρακτηρισμό ή τον αποχαρακτηρισμό των διαβαθμισμένων πληροφοριών του. Το λαμβάνον μέρος δεν υποχαρακτηρίζει ούτε αποχαρακτηρίζει διαβαθμισμένες πληροφορίες που έχει λάβει από το άλλο μέρος, ακόμη και αν υπάρχουν σαφείς οδηγίες αποχαρακτηρισμού για το έγγραφο, χωρίς προηγούμενη γραπτή συγκατάθεση του μέρους αποστολής.
   Άρθρο 15
   Απώλεια ή διαρροή
   Μόλις αποκαλυφθεί αποδεδειγμένη ή εικαζόμενη απώλεια ή διαρροή διαβαθμισμένων πληροφοριών, ενημερώνεται το μέρος αποστολής και το λαμβάνον μέρος ξεκινά έρευνα για τον προσδιορισμό των περιστάσεων. Τα αποτελέσματα της έρευνας και οι πληροφορίες σχετικά με τα μέτρα που λαμβάνονται για την πρόληψη της υποτροπής διαβιβάζονται στο μέρος αποστολής. Οι αρχές που αναφέρονται στο άρθρο 13 μπορούν να θεσπίσουν διαδικασίες για το σκοπό αυτό.
   Άρθρο 16
   Ρύθμιση διαφορών
   Τυχόν διαφορές μεταξύ των μερών οι οποίες προκύπτουν στο πλαίσιο της παρούσας συμφωνίας ή συνδέονται με αυτήν, ρυθμίζονται αποκλειστικά με διαβουλεύσεις μεταξύ των.
   Άρθρο 17
   Δαπάνες
   Κάθε μέρος είναι υπεύθυνο για την κάλυψη των δαπανών του που προκύπτουν από την εφαρμογή της παρούσας συμφωνίας.
   Άρθρο 18
   Ικανότητα προστασίας
   Πριν από τη διαβίβαση ή την ανταλλαγή διαβαθμισμένων πληροφοριών μεταξύ των μερών, οι αναφερόμενες στο άρθρο 12 υπεύθυνες αρχές ασφαλείας πρέπει να συμφωνήσουν ότι το λαμβάνον μέρος είναι σε θέση να προστατεύσει και να διασφαλίσει τις πληροφορίες που υπόκεινται στην παρούσα συμφωνία κατά τρόπο ο οποίος συνάδει προς την τεχνική ρύθμιση ασφαλείας που εκπονείται δυνάμει του άρθρου 13.
   Άρθρο 19
   Άλλες συμφωνίες
   Καμία διάταξη της παρούσας συμφωνίας δεν μεταβάλλει υπάρχουσες συμφωνίες ή ρυθμίσεις μεταξύ των μερών, ούτε συμφωνίες μεταξύ της ΚΗΠΑ και των κρατών μελών της Ευρωπαϊκής Ένωσης. Η παρούσα συμφωνία δεν εμποδίζει τα μέρη να συνάπτουν άλλες συμφωνίες σχετικές με τη διαβίβαση ή την ανταλλαγή διαβαθμισμένων πληροφοριών που υπόκεινται στην παρούσα συμφωνία, υπό την προϋπόθεση ότι αυτές δεν είναι ασυμβίβαστες με τις υποχρεώσεις που απορρέουν από την παρούσα συμφωνία.
   Άρθρο 20
   Έναρξη ισχύος, τροποποίηση και καταγγελία
   1.   Η παρούσα συμφωνία τίθεται σε ισχύ την ημερομηνία της τελευταίας υπογραφής από τα μέρη.
   2.   Κάθε μέρος κοινοποιεί στο άλλο μέρος τυχόν αλλαγές των νομοθετικών και κανονιστικών του διατάξεων, οι οποίες θα μπορούσαν να επηρεάσουν την προστασία των διαβαθμισμένων πληροφοριών περί των οποίων η παρούσα συμφωνία. Σε αυτές τις περιπτώσεις, τα μέρη προβαίνουν σε διαβουλεύσεις αποσκοπούσες στην τροποποίηση της παρούσας συμφωνίας σύμφωνα με την παράγραφο 3, εφόσον απαιτείται.
   3.   Τυχόν τροποποιήσεις στην παρούσα συμφωνία γίνονται με αμοιβαία γραπτή συμφωνία των μερών.
   4.   Οιοδήποτε των μερών μπορεί να καταγγείλει την παρούσα συμφωνία γνωστοποιώντας γραπτώς στο άλλο μέρος την πρόθεσή του να την καταγγείλει, 90 ημέρες πριν. Παρά την καταγγελία της παρούσας συμφωνίας, όλες οι διαβαθμισμένες πληροφορίες που έχουν διαβιβασθεί δυνάμει της παρούσας συμφωνίας, εξακολουθούν να προστατεύονται σύμφωνα με την παρούσα συμφωνία. Τα μέρη διαβουλεύονται πάραυτα για τη διάθεση των εν λόγω διαβαθμισμένων πληροφοριών.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, από τις αντίστοιχες αρχές τους, υπέγραψαν την παρούσα συμφωνία.
      Έγινε στην Ουάσιγκτον, την τριακοστή Απριλίου 2007, σε δύο αντίτυπα στην αγγλική γλώσσα.

            Για την Ευρωπαϊκή Ένωση

            Για την κυβέρνηση των Ηνωμένων Πολιτειών της Αμερικής